Fúsi , nýjasta kvikmynd Dags Kára , hefur verið valin til keppni á hinni virtu Tribeca kvikmyndahátíð , sem fram fer í New York frá 15. til 26. apríl . Fúsi mun taka þátt í „ World Narrative “ keppni hátíðarinnar . Tribeca hátíðin var sett á laggirnar árið 2002 , m.a. af Robert de Niro og framleiðandanum Jane Rosenthal . Þetta kemur m.a. fram í fréttatilkynningu frá Kvikmyndamiðstöð Íslands . Fúsi var heimsfrumsýnd á Berlinale Special hluta Berlinale hátíðarinnar sem fram fór í febrúar . Þar hlaut hún afar góðar viðtökur meðal hátíðargesta og gagnrýnenda , sjá nánar um það í frétt Kvikmyndamiðstöðvar . Meðframleiðslufyrirtæki er hið danska Nimbus Film ( sjónvarpsþáttaröðin Broen og kvikmyndirnar Festen , Mifune’s sidste sang og Submarino ) . Fúsi verður frumsýnd hér á landi þann 27. mars næstkomandi í Smárabíói , Háskólabíói og Laugarásbíói .